DA Den Europæiske Unions Tidende L 180/3

KOMMISSIONENS FORORDNING (EF) Nr. 1010/2006

af 3. juli 2006

om visse undtagelsesforanstaltninger til støtte for markedet for æg og fjerkræ i visse medlemsstater

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), særlig artikel 14, stk. 1, første afsnit, litra b),

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (2), særlig artikel 14, stk. 1, første afsnit, litra b), og

ud fra følgende betragtninger:

(1) På grund af fremkomsten af højpatogen fugleinfluenza (H5N1) i områder i nærheden af EF siden efteråret 2005 og i flere medlemsstater siden februar 2006 er forbruget af fjerkrækød og i mindre grad af æg faldet betydeligt i en række medlemsstater.

(2) Den betydelige og hurtige nedgang i forbruget af fjerkrækød har medført faldende priser. Markedet for fjerkrækød er derved blevet kraftigt forstyrret.

(3) De alvorlige markedsforstyrrelser er direkte forbundet med den faldende tillid hos forbrugerne som følge af risikoen for dyrenes sundhed. Det er derfor på anmodning fra de berørte medlemsstater berettiget at træffe undtagelsesforanstaltninger til støtte for markedet, jf. artikel 14 i forordning (EØF) nr. 2771/75 og artikel 14 i forordning (EØF) nr. 2777/75, og at yde støtte som kompensation for en del af de økonomiske tab som følge af destruering af æg til udrugning eller kyllinger, fremskyndet slagtning af en del af avlsbestanden, midlertidig produktionsnedgang eller slagtning af hønekyllinger, der er klare til at lægge æg, under hensyn til de forebyggende sundhedsforanstaltninger, som visse medlemsstater har indført.

(4) Kompensationen for æg til udrugning, der forarbejdes til ægprodukter, bør være lavere end kompensationen for æg til udrugning, som destrueres.

(5) Efter en gennemgang af medlemsstaternes anmodninger fastsætter Kommissionen de maksimale mængder, for hvilke der kan ydes kompensation for hver undtagelsesforanstaltning til støtte for markedet.

(6) Bestemmelserne i artikel 14 i forordning (EØF) nr. 2771/75 og artikel 14 i forordning (EØF) nr. 2777/75 om vedtagelse af de pågældende foranstaltninger anvendes siden den 11. maj 2006. Nærværende forordning bør derfor også anvendes fra nævnte dato.

(7) Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg —

UDSTEDT FØLGENDE FORORDNING:

Artikel 1

1. Destruering af æg til udrugning i KN-kode 0407 00 11 og 0407 00 19 betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2771/75.

2. For destruering som fastsat i stk. 1 ydes der medlemsstaten en kompensation inden for det maksimale antal stykker og for den periode, der er fastsat i bilag I.

Det maksimale kompensationsbeløb fastsættes til:

a) 0,15 EUR pr. æg til udrugning »standardkyllinger« i KN-kode 0407 00 19

b) 0,23 EUR pr. æg til udrugning »fritgående kyllinger« i KN-kode 0407 00 19

c) 0,23 EUR pr. æg til udrugning »perlehøns« i KN-kode 0407 00 19

d) 0,35 EUR pr. æg til udrugning »ænder« i KN-kode 0407 00 19

e) 0,66 EUR pr. æg til udrugning »kalkuner« i KN-kode 0407 00 11

f) 1,20 EUR pr. æg til udrugning »gæs« i KN-kode 0407 00 11.

Artikel 2

1. Forarbejdning af æg til udrugning i KN-kode 0407 00 19 betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2771/75.

2. For forarbejdning som fastsat i stk. 1 ydes der medlemsstaten en kompensation inden for det maksimale antal stykker og for den periode, der er fastsat i bilag II.

Det maksimale kompensationsbeløb er lig med det beløb, der er fastsat i artikel 1, stk. 2, nedsat med 0,03 EUR pr. æg til udrugning eller salgsprisen, hvis denne overstiger 0,03 EUR.

Artikel 3

1. Destruering af kyllinger i KN-kode 0105 11, 0105 12 og 0105 19 betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2777/75.

2. For destruering som fastsat i stk. 1 ydes der medlemsstaten en kompensation inden for det maksimale antal stykker og for den periode, der er fastsat i bilag III.

Det maksimale kompensationsbeløb fastsættes til:

a) 0,24 EUR pr. kylling »høns«

b) 0,40 EUR pr. kylling »perlehøns«

c) 0,54 EUR pr. kylling »ænder«

d) 0,85 EUR pr. kylling »kalkuner«

e) 1,50 EUR pr. kylling »gæs«.

Artikel 4

1. Slagtning, der er fremskyndet mindst seks uger, af en del af avlsbestanden for at nedskære produktionen af æg til udrugning i KN-kode 0105 92 00, 0105 93 00, 0105 99 10, 0105 99 20, 0105 99 30 og 0105 99 50 betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2777/75, såfremt intet dyr på ny sættes i produktion på de pågældende anlæg i denne periode.

2. For fremskyndet slagtning som fastsat i stk. 1 ydes der medlemsstaten en kompensation inden for det maksimale antal stykker og for den periode, der er fastsat i bilag IV.

Det maksimale kompensationsbeløb fastsættes til:

a) 3,2 EUR pr. avlshøne i KN-kode 0105 92 00 og 0105 93 00

b) 3,2 EUR pr. avlsand i KN-kode 0105 99 10

c) 30 EUR pr. avlsgås i KN-kode 0105 99 20

d) 15 EUR pr. avlskalkun i KN-kode 0105 99 30

e) 5 EUR pr. avlsperlehøne i KN-kode 0105 99 50.

Artikel 5

1. Frivillig forlængelse af rengøringsperioden ud over tre uger betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2777/75, såfremt intet dyr på ny sættes i produktion i denne periode.

2. For forlængelse som fastsat i stk. 1 ydes der medlemsstaten en kompensation pr. m2 og pr. uge af rengøringsperioden ud over de tre uger for fjerkræopdræt inden for det maksimale areal og for den periode, der er fastsat i bilag V.

Det maksimale kompensationsbeløb fastsættes til:

a) 0,46 EUR/m2 og pr. uge for opdræt af kyllinger til kødproduktion

b) 0,41 EUR/m2 og pr. uge for opdræt af kalkuner

c) 0,62 EUR/m2 og pr. uge for opdræt af ænder

d) 0,41 EUR/m2 og pr. uge for opdræt af perlehøns.

3. Medlemsstater, der allerede har ydet visse kompensationsbeløb for de pågældende arealer, sørger for, at de beløb, der allerede er udbetalt på nationalt plan, trækkes fra beløbene i stk. 2.

Artikel 6

1. Frivillig nedskæring af produktionen gennem lavere indsætning af kyllinger for at begrænse belægningsgraden betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2777/75.

2. For nedskæring af produktionen som fastsat i stk. 1 ydes der medlemsstaten en kompensation for hvert dyr, der produceres mindre i forhold til en normal produktionscyklus på hvert specifikt produktionsanlæg, inden for det maksimale antal dyr og for den periode, der er fastsat i bilag VI.

Det maksimale kompensationsbeløb fastsættes til:

a) 0,20 EUR/dyr til opdræt af kyllinger til kødproduktion

b) 1,24 EUR/dyr til opdræt af kalkuner

c) 0,75 EUR/dyr til opdræt af ænder

d) 0,40 EUR/dyr til opdræt af perlehøns.

Artikel 7

1. Fremskyndet slagtning af »hønekyllinger, der er klare til at lægge æg« betragtes som en undtagelsesforanstaltning til støtte for markedet, jf. artikel 14 i forordning (EØF) nr. 2777/75.

2. For slagtning som fastsat i stk. 1 ydes der medlemsstaten en kompensation inden for det maksimale antal dyr og for den periode, der er fastsat i bilag VII.

Det maksimale kompensationsbeløb fastsættes til 3,2 EUR pr. »hønekylling, der er klar til at lægge æg«.

Artikel 8

Medlemsstater, der har meddelt Kommissionen delvise kompensationsbeløb, der er lavere end de i artikel 1-7 fastsatte maksimumsbeløb, må ikke overskride de beløb, de har meddelt.

Artikel 9

Den udløsende begivenhed for vekselkursen for støtten i henhold til denne forordning er den første arbejdsdag i maj 2006.

Den vekselkurs, der skal anvendes, er den sidste vekselkurs, som ECB har fastsat forud for datoen for den udløsende begivenhed.

Artikel 10

Medlemsstaternes udgifter til de betalinger, der er omhandlet i artikel 1-7, kan kun finansieres af EF på betingelserne i artikel 14 i forordning (EØF) nr. 2771/75 og artikel 14 i forordning (EØF) nr. 2777/75, hvis medlemsstaterne betaler beløbene til modtagerne inden den 31. december 2006.

Artikel 11

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 11. maj 2006.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 3. juli 2006. På Kommissionens vegne Mariann FISCHER BOEL Medlem af Kommissionen

(1) EFT L 282 af 1.11.1975, s. 49. Senest ændret ved forordning (EF) nr. 679/2006 (EUT L 119 af 4.5.2006, s. 1).

(2) EFT L 282 af 1.11.1975, s. 77. Senest ændret ved forordning (EF) nr. 679/2006.

BILAG I Det maksimale antal æg til udrugning pr. medlemsstat Standardkyllinger Kyllinger med mærke Perlehøns Kalkuner Ænder Gæs Gennemførelsesperiode BE — — — — — — — CZ 19 522 800 — — 126 515 587 034 25 181 02/2006-04/2006 DK — — — — — — — DE — — — — — 1 500 000 01/2006-04/2006 EE — — — — — — — EL 15 975 000 — — 200 000 — — 10/2005-04/2006 ES 7 800 000 — — — — — 10/2005-04/2006 FR 60 000 000 21 450 000 4 166 000 4 960 000 2 663 000 — 12/2005-04/2006 IE — — — 400 000 170 000 — 1/2006-04/2006 IT 5 635 600 — 413 300 195 600 35 550 17 800 9/2005-04/2006 CY 442 000 — — — — — 10/2005-04/2006 LV — — — — — — — LT — — — — — — — LU — — — — — — — HU 12 705 000 — — — — — 11/2005-04/2006 MT — — — — — — — NL — — — — — — — AT 2 500 000 — — — — — 1/2006-04/2006 PL 2 141 098 — — — 621 586 77 029 10/2005-04/2006 PT 6 000 000 — — — — — 10/2005-03/2006 SI — — — — — — — SK — — — — — — — FI — — — — — — — SE — — — — — — — UK — — — — — — —

BILAG II Det maksimale antal forarbejdede æg til udrugning pr. medlemsstat Kyllinger Gennemførelsesperiode BE — — CZ — — DK — — DE — — EE — — EL — — ES 1 800 000 10/2005-04/2006 FR — — IE — — IT 16 364 500 09/2005-04/2006 CY — — LV — — LT — — LU — — HU 8 390 000 11/2005-04/2006 MT — — NL 25 000 000 12/2005-04/2006 AT — — PL 64 594 006 10/2005-04/2006 PT — — SI — — SK 1 145 000 10/2005-04/2006 FI — — SE — — UK — —

BILAG III Det maksimale antal kyllinger pr. medlemsstat Kyllinger Perlehøns Kalkuner Ænder Gæs Gennemførelsesperiode BE — — — — — — CZ — — — — — — DK — — — — — — DE — — — — — — EE — — — — — — EL 4 138 440 — 10 000 — — 10/2005-04/2006 ES — — — — — — FR — — — — — — IE — — — — — — IT 13 537 800 894 200 147 200 89 000 44 500 09/2005-04/2006 CY 143 725 — — — — 10/2005-04/2006 LV — — — — — — LT — — — — — — LU — — — — — — HU 2 000 000 — — — — 11/2005-04/2006 MT — — — — — — NL — — — — — — AT — — — — — — PL — — — — — — PT 4 000 000 — — — — 10/2005-03/2006 SI — — — — — — SK — — — — — — FI — — — — — — SE — — — — — — UK — — — — — —

BILAG IV Det maksimale antal slagtede avlsdyr pr. medlemsstat Kyllinger Perlehøns Kalkuner Ænder Gæs Gennemførelsesperiode BE — — — — — — CZ 635 000 — 11 000 10 000 20 000 02/2006-04/2006 DK — — — — — — DE — — — — 40 000 01/2006-04/2006 EE — — — — — — EL 454 300 — 16 000 — — 10/2005-04/2006 ES 151 000 — — — — 10/2005-11/2005 FR 1 400 000 60 000 130 000 60 000 — 01/2006-04/2006 IE 94 500 — — 9 100 — 01/2006-04/2006 IT 1 746 000 10 700 41 800 2 200 1 250 09/2005-04/2006 CY — — — — — — LV — — — — — — LT — — — — — — LU — — — — — — HU 55 000 — — — — 11/2005-04/2006 MT — — — — — — NL 1 293 750 — — — — 12/2005-04/2006 AT — — — — — — PL 1 060 109 — — — — 10/2005-04/2006 PT 300 000 — — — — 10/2005-03/2006 SI — — — — — — SK 22 000 — — — — 10/2005-04/2006 FI — — — — — — SE — — — — — — UK — — — — — —

BILAG V Det maksimale antal m2 og uger pr. medlemsstat Kyllinger Perlehøns Kalkuner Ænder Gennemførelsesperiode BE — — — — — CZ — — — — — DK — — — — — DE — — — — — EE — — — — — EL 2 350 000 — — 7 uger mellem 10/2005-04/2006 ES — — — — — FR 2 200 000 — — — 16 uger mellem 10/2005-04/2006 IE — — — — — IT — — — — — CY — — — — — LV — — — — — LT — — — — — LU — — — — — HU 203 178 — 30 000 15 000 16 uger mellem 11/2005-04/2006 MT — — — — — NL — — — — — AT — — — — — PL — — — — — PT 489 130 — — — 4 uger mellem 10/2005-03/2006 SI — — — — — SK — — — — — FI — — — — — SE — — — — — UK — — — — —

BILAG VI Det maksimale antal pr. medlemsstat Kyllinger Perlehøns Kalkuner Ænder Gennemførelsesperiode BE — — — — CZ 9 180 000 — 70 000 300 000 02/2006-04/2006 DK — — — — — DE — — — — — EE — — — — — EL — — — — — ES 15 000 000 — — — 10/2005-03/2006 FR — — — — — IE 2 000 000 — 439 000 350 000 01/2006-04/2006 IT — — — — — CY 2 626 075 — — — 11/2005-04/2006 LV — — — — — LT — — — — — LU — — — — — HU MT — — — — — NL 23 000 000 — — — 12/2005-04/2006 AT 4 500 000 — — — 10/2005-04/2006 PL — — — — — PT — — — — — SI — — — — — SK 4 734 800 — — — 10/2005-04/2006 FI — — — — — SE — — — — — UK — — — — —